stanford-oval/wikipedia huggingface dataset:
Mosin-Nagant

| Mosin–Nagant |
| --- | --- |

Tyyppi:  Pulttilukkoinen kivääri
Valmistaja:  Tula, Iževsk, Siestarjoki, Chatellerault, Remington, Westinghouse
Valmistusmaa:  Venäjä
Valmistusvuodet:  1891–1960-luku
Tekniset tiedot
Kaliiperi(t):  7,62x54R
Aseen pituus:  1 290 mm (m91/30)
Piipun pituus:  730 mm (m91/30)
Paino (tyhjänä):  4,0 kg (m91/30)
Lipas:  Kiinteä lipas
Kapasiteetti:  5 patruunaa
Ammuksen lähtönopeus:  770–786 m/s
Tehokas kantama:  550 m
Teoreettinen kantama:  1 800 m
Tulinopeus (laukausta/min):  10…12
Mosin–Nagant (ven. винтовка Мосина-Нагана) on viiden patruunan makasiinilla varustettu 7,62x54R-kaliiperinen pulttilukkoinen sotilaskivääri, jota käytti pääasiassa Venäjä ja myöhemmin Neuvostoliitto, useat sen liittolaismaat sekä Suomi. Venäjän keisarillinen armeija käytti Mosin–Nagantia vuodesta 1891 alkaen. Keisarillisen armeijan seuraaja, Puna-armeija, käytti asetta aina 1960-luvulle saakka, jolloin vielä käytössä olleet tarkka-ampujamallit korvattiin pääosin Dragunoveilla.  Venäjän hyökättyä Ukrainaan vuonna 2022 venäläisillä tai Venäjän aseistamilla joukoilla on nähty Mosin-Nagant-kiväärejä.
Kivääri oli alun perin voittaja kilpailussa, jonka keisarillinen Venäjä järjesti vanhentuneiden Berdan-kiväärien korvaamiseksi, ja siinä yhdistettiin Sergei Mosinin suunnittelema makasiini belgialaisen Leon Nagantin lukkomekanismiin. Armeija olisi halunnut Nagantin suunnitteleman kiväärin sellaisenaan, mutta isänmaallisuussyistä ulkomaalaisen ei voitu antaa voittaa kilpailua. Aseen nimitys kolmen linjan kivääri tulee sen kaliiperista, joka oli vanhan pituusmitan linjan mukaan kolme tuuman kymmenesosaa (.30). Kivääriä valmistettiin Ranskassa (Manufacture Nationale d’Armes de Châtelleraut Châtelleraut:ssa) ja Venäjällä Izhevskissä ja Tulassa sekä Siestarjoella. 500 000. kolmen linjan kivääri valmistettiin juliaanisen kalenterin mukaan 21. maaliskuuta 1897 mennessä. Saman vuoden loppuun mennessä oli varusteltu loppuun kiväärihankinnan ensimmäinen vaihe, ja 1898 alkoi toinen vaihe. Venäjän-Japanin sodan alkuun mennessä oli Venäjän keisarillisella armeijalla jo 3 800 000 mainitun tyypin kivääriä.
Aseesta on olemassa useita muunnelmia, joista alkuperäisen M1891-mallin lisäksi mainittakoon M1938- ja M1944- sekä M07-karbiinimallit, sekä M91/30 joka on Neuvostoliitossa paranneltu versio alkuperäisestä M1891:stä.[lähde? ]
Suomalaiset M/91-24 ”Lotta-kivääri”, M/27, M/28 ja M/28-30 ”Pystykorvat” sekä M/39 ”Ukko-Pekka” ovat vanhoista Mosin–Nagantin osista koottuja. Piippuja, tähtäimiä ja tukkeja on valmistettu myös Suomessa. Suomessa valmistettiin myös kivääriä M/85 / Tkiv 85 joka on raskaasti muuteltu Mosin-Nagant; kivääri on edelleen palveluskäytössä tarkkuuskiväärinä Suomen puolustusvoimissa.
Aiheesta muualla

Wikimedia Commonsissa on kuvia tai muita tiedostoja aiheesta .
Mosin-Nagant.net (Arkistoitu – Internet Archive) (englanniksi)
Russian-Mosin-Nagant.Com (englanniksi)
Narendra Singh Tomar

| Narendra Singh Tomar |
| --- | --- |

Intian maatalousministeri
 30. toukokuuta 2019 –  
Edeltäjä:  Radha Mohan Singh
Intian maaseudunkehitysministeri
 5. heinäkuutaa 2016 –  
Edeltäjä:  Chaudhary Birender Singh
Intian parlamentaaristen asioiden ministeri
 13. marraskuuta 2018 – 30. toukokuuta 2019  
Edeltäjä:  Ananth Kumar
Seuraaja:  Pralhad Joshi
Intian kaivosministeri
 3. syyskuuta 2017 – 30. toukokuuta 2019  
Edeltäjä:  Piyush Goyal
Seuraaja:  Pralhad Joshi
 26. toukokuuta 2014 – 5. heinäkuuta 2016  
Edeltäjä:  Dinsha Patel
Seuraaja:  Piyush Goyal
Intian teräsministeri
 26. toukokuuta 2014 – 5. heinäkuuta 2016  
Edeltäjä:  Beni Prasad Verma
Seuraaja:  Chaudhary Birender Singh
Intian työministeri
 26. toukokuuta 2014 – 9. marraskuuta 2014  
Edeltäjä:  Sis Ram Ola
Seuraaja:  Bandaru Dattatreya
Henkilötiedot
Syntynyt: 12. kesäkuuta 1957 (ikä 67) Gwaliorin piirikunta, Madhya Pradesh, Intia
Tiedot
Puolue:  Intian kansanpuolue
Narendra Singh Tomar (s. 12. kesäkuuta 1957) on intialainen poliitikko, joka on toiminut useissa eri ministerin viroissa. Nykyisin hän on maansa maatalousministeri ja maaseudunkehitysministeri. Aikaisemmin hän on johtanut Intian kansanpuoluetta Madhya Pradeshin osavaltiossa, jossa hän johti puolueensa vaalivoittoon vuosina 2008 ja 2013.
Tomarin poliittinen ura alkoi vuonna 1980, jolloin hän toimi neljä vuotta Intian kansanpuolueen Gwaliorin nuorisosiiven johtajana. Madhya Pradeshin lainsäätäjäksi hänet äänestettiin ensi kerran 1998. Vuosina 2003–2007 hän toimi paikallisen osavaltiohallituksen ministerinä.
Vuonna 2019 hänet asetettiin yhdessä Prakash Javadekarin kanssa johtamaan Intian kansanpuolueen toimintaa Haryanan ja Delhin lainsäädäntökokousvaaleissa.
Aiheesta muualla

Kuvia tai muita tiedostoja aiheesta Narendra Singh Tomar Wikimedia Commonsissa
Profiili Intian parlamentin sivuilta (Arkistoitu – Internet Archive)
Mogiljovin kuvernementti
Aiheesta muualla

Kuvia tai muita tiedostoja aiheesta Mogiljovin kuvernementti Wikimedia Commonsissa
1910- Mogiljovskaja gubernija (venäjäksi) (radzima.net)
Mogiljovskaja gubernija. Reki. (Arkistoitu – Internet Archive) (venäjäksi) (mogilev.by)
Moesa

| Moesa Moësa |
| --- | --- |
 Joki Camassa.
Alkulähde:  Passo del San Bernardino, Mesocco, Graubünden  46°29′53.3″N, 9°9′49.4″E
Laskupaikka:  Arbedo-Castione, Ticino  → Ticinojoki → Po  46°13′9″N, 9°2′20″E
Maat:  Sveitsi
Pituus:  46 km
Alkulähteen korkeus:  2 230 m
Virtaama:  20,4 m³/s
Valuma-alue:  475 km²
Moesa (italiaa, saks. Moësa) on joki Etelä-Sveitsissä, Alppien eteläpuolella. Joen pituus on 46 kilometriä, ja se on Sveitsin 20:nneksi pisin joki.
Sijainti

Moesa saa alkunsa Lepontisilta Alpeilta San Bernardinon solan länsipuolelta noin 2 200 metrin korkeudessa.
Joki virtaa Graubündenin ja Ticinon kantonien alueella. Isoimmat paikkakunnat joen varrella ovat Roveredo ja Mesocco.
Virtaama

Joen virtaama vaihtelee vuosien 1981–2010 tietojen perusteella vuosittain jonkin verran: joen vuotuinen keskivirtaama alajuoksulla Luminossa – ennen joen laskemista Ticinojokeen – on ollut 20 m³/s. Suurin keskivirtaama oli vuonna 2001 (29 m³/s) ja pienin keskivirtaama vuonna 2005 (9 m³/s).
Vesivoima

Moesassa on yhteensä seitsemän vesivoimalaa.
Aiheesta muualla

Kuvia tai muita tiedostoja aiheesta Moesa Wikimedia Commonsissa
Naresuanin yliopisto

| Naresuanin yliopisto> มหาวิทยาลัยนเรศวร |
| --- | --- |
  
Perustettu:  1967
Tyyppi:  kansallinen
Henkilökunta:  noin 1 400
Jatko-opiskelijoita:  22 200
Sijainti:  Phitsanulok,   Thaimaa
Sivusto:  www.nu.ac.th
Naresuanin yliopisto (มหาวิทยาลัยนเรศวร; engl. Naresuan University, lyh. NU) on yliopisto Phitsanulokin kaupungissa Thaimaassa. Yliopisto on perustettu vuonna 1967 ja nimetty kuningas Naresuanin mukaan. Vuonna 2020 siellä opiskeli runsaat 22 200 opiskelijaa, joista noin 1 400 oli tohtoriopiskelijoita.
Espanjalaisessa, korkeakoulujen verkkonäkyvyyttä korostavassa Webometrics-yliopistorankingissa Naresuanin yliopisto arvioitiin vuonna 2021 Thaimaan 8. parhaaksi yliopistoksi, ja se ylsi maailmanlistan sijalle 1 252.
Kuningas Naresuanin patsas.
Kuningatar Sirikitin mukaan nimetty Naresuanin yliopiston rakennus.
Naresuanin yliopiston kirjastoa.
Aiheesta muualla

Kuvia tai muita tiedostoja aiheesta Naresuanin yliopisto Wikimedia Commonsissa
About Naresuan University​ (Arkistoitu – Internet Archive) (englanniksi) (nu.ac.th)
Musiikkia lapsille

Musiikkia lapsille (ven. Детская музыка; op. 65) on Sergei Prokofjevin vuonna 1935 säveltämä kahdentoista helpon pianokappaleen sarja. Sen esitti ensimmäistä kertaa säveltäjä itse Moskovassa 11. huhtikuuta 1936. Teos oli ensimmäisiä, jotka Prokofjev sävelsi palattuaan ulkomailta Neuvostoliittoon.
Musiikkia koirille

Musiikkia koirille on yhdysvaltalaisen Laurie Andersonin säveltämä 20-minuuttinen musiikkikappale koirille. Musiikissa käytetään ihmisen kuuloalueen ulkopuolella olevia taajuuksia, jotka koira kuitenkin kuulee. Se sai maailmanensiesityksen Sydneyssä Australiassa 5. kesäkuuta 2010. Sydneyn oopperatalon portaille kokoontui noin tuhat koiraa omistajineen kuulemaan konserttia. Tilaisuus oli maailman ensimmäinen vain koirille tarkoitettu konsertti. Säveltäjä Anderson kuvasi tapahtumaa "lajienväliseksi sosiaaliseksi kokoontumiseksi, jonka kokoista ei ole koskaan ennen nähty Australiassa".
Laurie Anderson oli rockmuusikko Lou Reedin puoliso.
Mona Røkke

| Mona Røkke> Norjan oikeusministeri |
| --- | --- |
 Willochin hallitus 14. lokakuuta 1981 – 4. lokakuuta 1985  
Edeltäjä:  Bjørn Skau
Seuraaja:  Wenche Frogn Sellæg
Suurkäräjäedustaja
 Buskerudin vaalipiiri 1977–1989  
Vestfoldin maaherra
 1989–2010  
Henkilötiedot
Syntynyt: 3. maaliskuuta 1940 Drammen, Norja
Kuollut: 13. heinäkuuta 2013 (73 vuotta) Tønsberg, Norja
Ammatti:  juristi, poliitikko
Tiedot
Puolue:  Høyre
Koulutus:  Oslon yliopisto
Kunnianosoitukset:  Pyhän Olavin ritarikunta (2005)
Mona Røkke (3. maaliskuuta 1940 Drammen – 13. heinäkuuta 2013 Tønsberg) oli norjalainen juristi ja Høyren poliitikko. Hän istui suurkäräjillä vuosina 1977–1989 ja toimi Norjan oikeusministerinä 1981–1985. Vuosina 1989–2010 hän oli Vestfoldin maaherra.
Aiheesta muualla

Mona Røkke Norjan suurkäräjien verkkosivuilla (norjaksi)
Mogi das Cruzes

Kunnan sijainti São Paulon osavaltiossa.
Mogi das Cruzes on kunta Brasiliassa. Se kuuluu São Paulon osavaltion metropolialueeseen. Kunnan asukasluku oli 387 779 vuonna 2010.
Tunnettuja henkilöitä

Jalkapalloilija Neymar ja tennispelaaja João Souza ovat kotoisin kaupungista.
Aiheesta muualla

Kuvia tai muita tiedostoja aiheesta Mogi das Cruzes Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Mogi das Cruzes
Käännös suomeksi
Mogi

Mogi voi tarkoittaa seuraavia:
Paikkoja

Mogi das Cruzes, kunta Brasiliassa
Henkilöitä

Hiroto Mogi (s. 1984), japanilainen jalkapalloilija
Shū Mogi (s. 1999), japanilainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mogi”, voi hakea sivunnimihaulla, laajalla sivunnimihaulla tai tekstihaulla.
Mona Mörtlund

Mona Mörtlund vuonna 2023
Mona Mörtlund (s. 24. heinäkuuta 1957 Pajala) on ruotsalainen kirjailija ja kääntäjä. Taustaltaan länsipohjalainen Mörtlund aloitti kirjailijanuransa nähtyään tarpeelliseksi saada lisää meänkielistä kirjallisuutta. Hän kirjoittaa myös ruotsiksi.
Ura

Mörtlund on kotoisin Kangoksen kylästä Pajalasta. Hänen perheessään puhuttiin ruotsia ja meänkieltä. Toimiessaan esikouluopettajana hän havahtui meänkielisen lastenkirjallisuuden puutteeseen, minkä vuoksi hän päätti kirjoittaa yhdessä Monica Johanssonin kanssa esikoiskirjansa Moron, moron, ostaks' poron vuonna 1986. Kirjaa on käytetty muidenkin toimesta opetusmateriaalina esikouluissa ja kouluissa. Hän tunsi myös toisia, jotka kokivat tarvetta saada lisää kirjallisuutta meänkielen aseman parantamiseksi, ja hän jatkoi kirjoittamista.
Mörtlundin ensimmäinen näytelmä Vale tappaa sielun valmistui vuonna 2005. Seuraavana vuonna se esitettiin Tukholman kuninkaallisessa draamateatterissa. Se oli samalla myös ensimmäinen Dramatenissa esitetty meänkielinen näytelmä.
Meänkielen lisäksi Mörtlund kirjoittaa ruotsiksi. Hänen tuotantoonsa lukeutuu lasten- ja näytelmäkirjallisuuden lisäksi runoutta, lauluja ja elokuvakäsikirjoituksia. Hän myös kääntää meänkielelle.
Minor Threat

| Minor Threat |
| --- | --- |
 Minor Threat esiintyy Washingtonissa vuonna 1981.
Tiedot
Toiminnassa:  1980–1983
Tyylilaji:  hardcore punk
Kotipaikka:   Washington, Yhdysvallat
Laulukieli:  englanti
Entiset jäsenet:  Ian MacKaye Jeff Nelson Brian Baker Lyle Preslar Steve Hansgen
Levy-yhtiö:  Dischord Records  
Infobox OKNimi-testi OK: 
Minor Threat oli lyhytikäinen, mutta merkittävä hardcore punk -yhtye Yhdysvaltojen pääkaupungista Washingtonista. Yhtyettä pidetään yleisesti straight edge -alakulttuurin perustajana.
Yhtye perustettiin syksyllä 1980 ja se hajosi vuonna 1983. Yhtye julkaisi toimintavuosiensa aikana kaksi EP:tä, yhden LP:n ja yhden singlen, sekä kaksi kappaletta Flex Your Head -kokoelmalevyllä.
Vokalisti Ian McKaye soittaa tällä hetkellä yhtyeessä The Evens ja Brian Baker yhtyeessä Bad Religion. McKaye pyörittää yhdessä Jeff Nelsonin kanssa tunnettua DCHC-levy-yhtiötä Dischord, joka julkaisi myös kaikki Minor Threatin albumit.
Jäsenet

Ian MacKaye – laulu (1980–1983)
Lyle Preslar – kitara (1980–1983)
Brian Baker – basso (1980–1982, 1983), kitara (1982–1983)
Steve Hansgen – basso (1982–1983)
Jeff Nelson – rummut (1980–1983)
Sanoitukset

Minor Threatissa Ian McKayen kirjoittamat sanoitukset perustuivat päihteettömään elämäntapaan, väkivallan kyseenalaistamiseen, ihmisten ja ystävien väliseen toimintaan ja aikuistumiseen liittyviin odotuksiin. Kappaleissa ”Straight Edge” ja ”Out of Step” McKaye tulee linjanneeksi straight edge -liikkeen teesit: älä käytä päihteitä, älä harrasta irtoseksiä (”Don't smoke/Don't drink/Don't fuck”). Tämä oli aivan uusi ajattelutapa punk- ja rock-piireissä, mutta sen omaksui hetkessä pieni ja vannoutunut joukko.
McKayella ei kuitenkaan ollut tarkoitus luoda ideologiaa, ja hän yrittikin korjata itseään uudelleennauhoitetulla versiolla ”Out Of Step” -kappaleesta, muistuttamalla kuulijoita, ettei kyseessä ollut sääntökokoelma (”This is not a set of rules”).
Diskografia > Studioalbumit

Out of Step (1983)
Diskografia > Kokoelma-albumit

Minor Threat (1984)
Complete Discography (1989)
Diskografia > EP:t

Minor Threat (1981)
In My Eyes (1981)
Salad Days (1985)
Diskografia > Demot

First Demo Tape (2003,  nauhoitettu 1981)
Diskografia > Videot

Live (1988)
Nathan Morgan

Nathan Morgan (s. 30. kesäkuuta, 1978) on englantilainen yleisurheilija, jonka päälaji on pituushyppy.
Morgan voitti Britannian sisäratojen pituushyppymestaruuden vuonna 2005. Hänen uransa kirkkaimmat saavutukset ovat junioreiden MM-pronssi 1996, junioreiden EM-kulta 1997 ja Kansainyhteisön kisojen mestaruus 2002. Vuoden 2006 EM-kisoissa hän sijoittui 11:nneksi.
Morganin ennätys on 826 cm, jonka hän hyppäsi Hampurissa 20. heinäkuuta 2003.
Ennätykset

Pituushyppy: 826 (2003)
100 metrin juoksu: 10,38 (2001)
60 metrin juoksu: 6,77 (1999)
Munamiehen satumaa

| Munamiehen satumaa Munamies |
| --- | --- | --- |

Studioalbumin tiedot
 Julkaistu: 8. marraskuuta 2013
 Levy-yhtiö: Universal Music
Munamiehen muut julkaisut
| Munamiehen talvi 2011 | Munamiehen satumaa 2013 |   |
Munamiehen satumaa on Munamiehen kolmas lastenlaulualbumi. Se julkaistiin 8. marraskuuta 2013, ja sen julkaisija on Universal Music.
Kappaleet

Esipuhe – 0.19
Munakutri ja kolme karhua I – 3.06
Popsi popsi porkkanaa – 1.20
Munakutri ja kolme karhua II – 0.36
Nalle karhu (Teddy Bear) – 1.58
Munakutri ja kolme karhua III – 1.12
Äiti tuo tuoli mua tuijottaa – 3.03
Munakutri ja kolme karhua IV – 1.32
Sininen uni – 3.29
Munakutri ja kolme karhua V – 2.06
Munahilkka I – 0.44
Mummokana sairastaa (Sairas karhunpoika) – 1.01
Munahilkka II – 1.25
Teddy-karhujen huviretki (Teddy Bears’ Picnic) – 2.40
Munahilkka III – 1.12
Susi (Sairas karhunpoika) – 1.30
Munahilkka IV – 0.29
Pahaa sutta mä metsästän (Leijonan metsästys) – 3.14
Munahilkka V – 2.15
Lumikki ja seitsemän kääpiötä I – 5.18
Ain laulaen työtäs tee (Whistle While You Work) – 0.56
Lumikki ja seitsemän kääpiötä II – 0.12
Hei hoo (Heigh-ho) – 2.39
Lumikki ja seitsemän kääpiötä III – 6.54
Taas päivä kaunein on (Someday My Prince Will Come) – 1.35
Lumikki ja seitsemän kääpiötä IV – 0.34
Ruma munanpoikanen I – 0.43
Pieni munanpoikanen (Little White Duck) – 2.35
Ruma munanpoikanen II – 0.37
Viisi pientä munaa – 4.15
Ruma munanpoikanen II – 4.20
Munan vuosi – 0.24
Nathan Rosen

| Nathan Rosen  נתן רוזן> Henkilötiedot |
| --- | --- |
Syntynyt: 22. maaliskuuta 1909 New York, Yhdysvallat
Kuollut: 18. joulukuuta 1995 Haifa, Israel
Koulutus ja ura
Väitöstyön ohjaaja:  John C. Slater
Instituutti:  MIT
Tutkimusalue:  Teoreettinen fysiikka
Tunnetut työt:  EPR-paradoksi Einstein-Rosen silta
Nathan Rosen (22. maaliskuuta 1909 – 18. joulukuuta 1995) oli israelilainen fyysikko. Rosen opiskeli Massachusetts Institute of Technologyssa ja vuonna 1935 hänestä tuli Albert Einsteinin apulainen. Rosen oli kymmenen vuotta Einsteinin apulaisena ja työsuhteen päätyttyä Einstein rohkaisi Rosenia jatkamaan uraansa Israelissa.
Rosen oli yhdessä Einsteinin ja Boris Podolskyn kanssa EPR-paradoksin kehittäjä. EPR-paradoksin tarkoitus oli kyseenalaistaa kvanttimekaniikka.
Aiheesta muualla

Wolfgang Saxon: Nathan Rosen, 86, of Israel; Physicist Worked With Einstein  23. joulukuuta 1995. Nwe York Times. (englanniksi)
Naamanjoki

| Naamanjoki |
| --- | --- |
 Naamanjoki Alanaaman tien sillalta ylävirtaan.
Alkulähde:  Naamanjärven suo
Laskupaikka:  Utosjoki, Utajärvi
Maat:  Suomi
Virtaama:  1,1 m³/s
Valuma-alue:  118,03 km²
Naamanjoki on Oulujoen vesistöön kuuluva joki, jonka alkulähde on Vaalan ja Utajärven kuntien raja-alueella Hetejärvestä ja Kortejärvestä laskevien Korte- ja Heteojien yhtymäkohdassa Naamanjärvi-nimisellä suoalueella Utajärven Naamankylän Järvikylässä. Naamanjoki laskee Utosjokeen ja edelleen Oulujokeen Utajärven pohjoispuolella.
Naamanjoen valuma-alueen pinta-ala on 118,03 km² ja järvisyys 2,14 %, keskivirtaaman ollessa noin 1,1 m³/s. Alun perin Naamanjoki sai alkunsa Naamanjärvestä, joka myöhemmin on kuivatettu ja on nykyisin pääosiltaan avosuota.
Kalastus Naamanjoella on vähäistä, vuotuisten kokonaissaaliiden ollessa noin 1,2–1,5 tonnia vuodessa.
Multajärvi

| Multajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°21′47″N, 24°26′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskupuro:  Multapuro Kalliojärveen 
Järvinumero:  35.483.1.036
Mittaustietoja
Pinnankorkeus:  158,6 m  
Rantaviiva:  2,153 km  
Pinta-ala:  25,053 ha  
Saaria:  ei saaria 
 fiMultajärvi 
Multajärvi  on Keski-Suomessa Keuruulla Pihlajaveden aseman kylän lähellä sijaitseva järvi.
Maantietoa

Järven pinta-ala on 25 hehtaaria, se on 850 metriä pitkä ja 500 metriä leveä. Järvellä ei ole kartan mukaan saaria.  Sen rantaviivan pituus on 2,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Järven vedenpinnan korkeus on 158,6 metriä mpy.
Niilin ritarikunta

Ritarikunnan ketju
Niilin ritarikunta (arab. قلادة النيل العظمى‎, Qilāda an-Nīl al-‘uẓmā) on egyptiläinen ritarikunta, joka perustettiin alun perin vuonna 1915, mutta sitä ei kuitenkaan lakkautettu kuningaskunnan mukana vuonna 1953. Sitä jaetaan lähinnä valtionpäämiehille, kruununperillisille ja varapresidenteille. Sen voivat myös saada sellaiset ansioituneet kansalaiset, jotka ovat tehneet korvaamattoman palveluksen Egyptin tai ihmiskunnan eteen.
Kunnianosoitusta jaettiin aluksi viidessä luokassa, mutta vuodesta 1926 lähtien luokkia on vain kaksi:
ketju
suurristi
Myöhempien aikojen pyhien jäännöskirkko

Myöhempien aikojen pyhien jäännöskirkko (engl. Remnant Church of Jesus Christ of Latter Day Saints) on myöhempien aikojen pyhien liikkeeseen kuuluva uskonnollinen yhteisö. Yhteisö erosi Kristuksen yhteisöstä, toiseksi suurimmasta myöhempien aikojen pyhien yhteisöstä vuonna 2000. Kirkkoon kuuluu 1 000–2 000 jäsentä.
Jäännöskirkon mukaan kirkon johtajana voi toimia vain kirkon ensimmäisen profeetan Joseph Smithin lihallinen jälkeläinen. Se katsoo olevansa Smithin 6. huhtikuuta 1830 perustaman "Kristuksen kirkon" (engl. Church of Christ) seuraaja. Se ei tunnusta Brigham Youngia Smithin lailliseksi seuraajaksi, vaan katsoo kirkon syöksyneen Smithin kuoleman jälkeen vuonna 1844 "hajaannuksen vuosiin", jonka jälkeen Kristuksen kirkko järjestettiin uudelleen vuonna 1860 Smithin pojan Joseph Smith III:n noustessa kirkon profeetaksi ja johtajaksi. Kirkon mukaan myös Kristuksen yhteisö menetti valtuutensa toimia Kristuksen antamin valtuuksin, kun se luopui periaatteesta, jonka mukaan kirkon profeetan on oltava Smithin seuraaja.
Jäännöskirkon profeetta Frederick Niels Larsen on Joseph Smithin suora jälkeläinen. Profeetalla on kaksi neuvonantajaa, jotka yhdessä hänen kanssaan muodostavat ensimmäisen presidenttikunnan. Lisäksi kirkolla on kahdentoista apostolin neuvosto sekä johtava piispakunta. Kirkon päämaja sijaitsee Independencessä, Missourissa, lähellä Kristuksen yhteisön ja Church of Christ (Temple Lot)-yhteisöjen päämajoja.
Kirkko tunnustaa Joseph Smithin Innoitetun raamatunkäännöksen, Mormonin kirjan ja Opin ja liitot pyhiksi kirjoituksiksi. Se tunnustaa myös Smithin laatimat Uskonkappaleet kirkkoa sitovaksi opin tiivistelmäksi ja tunnustukseksi.
Lisätietoja

Jäännöskirkon viralliset kotisivut
Multajoki

| Multajoki |
| --- | --- |
 Multajoen keskijuoksua seututien 638 alituksen jälkeen.
Maat:  Suomi
Maakunnat:  Keski-Suomi
Kunnat:  Jyväskylä, Laukaa
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Joen uoman kohteita
Alkulähde:  Mustalampi, Jyväskylä
 :  62.36246°N, 25.81286°E
Laskupaikka:  Leppävesi, Laukaa
 :  62.34159°N, 25.88702°E
Taajamat:  Leppävesi
Mittaustietoja
Lähdekorkeus:  162,5 m  
Laskukorkeus:  80,8 m  
Korkeusero:  81,7 m
Pituus:  6,6 km 
Muuta
Multajoki on Keski-Suomessa Laukaassa ja Jyväskylässä virtaava puro tai pieni joki. Se alkaa Jyväskylän Jylhänperältä pienestä Mustalammesta ja laskee Laukaassa Leppäveden Ilveslahteen Järvilinnan kulmakunnalla. Puro on noin 6,6 kilometrin pituinen.
Multajoki kuuluu Kymijoen vesistön (vesistöaluetunnus 14) Leppäveden alueeseen (14.31), tarkemmin Leppäveden lähialueeseen (14.311).
Joen kulku

Multajoki alkaa Jyväskylän puolelta alle hehtaarin kokoisesta Mustalammesta, johon ei laske ojia. Uoma lähtee kulkemaan etelään ojitetulle Heposuolle ja sen itäosassa sijaitsevaan nimettömään lampeen. Lammen jälkeen Multajoki kulkee seututien 638 alituksen jälkeen notkossa Laukaan puolelle ja siellä Kuukkalan peltoaukeiden läpi. Alajuoksullaan Multajoki kulkee Jyväskylä–Haapajärvi-radan ja seututien 637 ali ja laskee lopulta Leppäveden Ilveslahteen. Mustalammen pinnankorkeus on noin 162,5 m, joten laskiessaan 80,8 metrin korkeudella olevaan Leppäveteen Multajoella on noin 81,7 metriä pudotusta. Jyväskylän osuus on lähes rakentamatonta aluetta, myöskin kaikki pellot ovat Laukaan puolella. Jyväskylän puolelle puron lähistölle on kuitenkin suunniteltu uutta työpaikka-aluetta Leppäveden vastaavan alueen jatkeeksi.
Luontoarvoja

Seututien 638 (Kuukanpääntien) itäpuolelta alkava kanjonimainen notko on säilynyt pääosin luonnontilaisena. Notkon puusto on kuusivaltaista, myös tervaleppää ja raitaa kasvaa notkossa. Multajoen vesien lisäksi notkoon kulkeutuu lähdevesiä, jonka vuoksi siellä kasvaa runsaasti kosteiden metsien kasveja, etenkin suokelttoa, mutta myös muun muassa harvinaisempaa lehtotähtimöä ja kotkansiipeä. Metso-ohjelmaan kuuluva Puronotkon luonnonsuojelualue kattaa osan Laukaan puoleisesta notkosta. Suojelualueeseen kuuluu liito-oravan elinympäristöä sekä suojeltavan harsosammalen kasvualuetta. Multajoen äyräät loiventuvat alempana ennen rautatien alitusta. Rautatien lähistöllä on vielä jonkin verran rehevää lehtoa, jossa lehtotähtimöä kasvaa enemmän kuin ylempänä.
Historiaa

Vuonna 2020 Jyväskylän puoleiselta Multajoen keskijuoksulta, seututien 638 itäpuolelta on löydetty mahdollinen vesimyllyn raunio. Löytöpaikkaa ei ole tutkittu tarkemmin.